Pielikums

Alūksnes Sporta skolas

direktores L. TOMSONES

29.04.2024. rīkojumam Nr. ASS/1-18/24/8

**Alūksnes novada pašvaldības konkursa nolikums**

**Zeltiņu pagasta atklātā krosa skriešanas seriāla realizēšana**

1. Konkursa mērķis ir sabiedrības iesaiste, līdzdalība un pieejamība sporta pasākuma norisē Alūksnes novadā, no pašvaldību autonomajām funkcijām izrietošu uzdevumu izpildē bez komerciāliem nolūkiem (turpmāk - Projekts).

2. Konkursa organizētājs - Alūksnes Sporta skola.

3. Konkursa pretendentam jābūt ar pieredzi, pieejamiem resursiem un kompetenci, kas apliecina spēju realizēt Projektu, nokārtotām finanšu saistībām ar pašvaldību un valsti;

4. Konkursa uzdevums ir:

4.1. nodrošināt Alūksnes novadu ar kvalitatīviem pasākumiem;

4.2. veicināt potenciālo Projekta realizētāju spējas sporta pasākumu organizēšanā;

4.3. organizēt Zeltiņu pagasta atklātā krosa skriešanas seriāla 4 posmu realizēšanu:

4.3.1. 1. posms “Estrādes loki” - 2024. gada 26. maijā, Zeltiņu pagasta estrāde, Alūksnes novads;

4.3.2. 2. posms “Alpu pļavas” - 2024. gada 22. jūnijā, “Alpi”, Zeltiņu pagasts, Alūksnes novads;

4.3.3. 3. posms “Zūdam Ieviņās” - 2024. gada 20. jūlijā, “Ieviņas”, Zeltiņu pagasts, Alūksnes novads;

4.3.4. 4. posms “Krogsalas apļi” - 2024. gada 24. augustā, Zeltiņu pagasta sporta un atpūtas parks, Alūksnes novads.

4.3.5. Dalībnieku vecuma grupas

S12, V12 2009.-2012. g.

S16, V16 2000.-2008. g.

S25, V25 1985.-1999. g.

S40+, V40+ 1984. g. un vecāki

SB1, VB1 2017. g. un jaunāki

SB2, VB2 2013.-2016. g.

4.3.6. Grupu distanču garumi

SB1, VB1 0,3 km

S12, V12 1 km

S25 1,5 km

V25 2 km

SB2 0,6 km

S16 1,5 km

S40+, V40+ 1 km

SB2 0,6 km

V16 2 km

4.3.7. Katra posma 1 .- 3. vietas uzvarētājs saņem medaļu un diplomu. Bērnu grupas dalībniekam balva. Kopvērtējuma 1 .- 3. vietas ieguvējus apbalvo ar medaļām, diplomiem un balvām. Katras grupas kopvērtējuma pirmās vietas ieguvējs saņem krosa seriāla “Mizojam, ka prieks” kausu.

1. Organizatori spēļu norises vietā nodrošina pirmās palīdzības sniegšanu, kā arī nepieciešamības gadījumā neatliekamās medicīniskās palīdzības izsaukšanu.
2. Projektam paredzētos līdzekļus piešķir konkursa kārtībā. Projektam pieejamais līdzfinansējums ir 1660 EUR.
3. Projekta īstenošanas laiks ir no 2024. gada 25. maija līdz 2024. gada 24. augustam.
4. Konkursā neatbalsta pašvaldības sporta institūcijas un iestādes, aģentūras, kapitālsabiedrības.
5. Konkursa izsludināšana un pieteikumu iesniegšana:
   1. paziņojumu par konkursu publicē Alūksnes novada pašvaldības tīmekļvietnē [www.aluksne.lv](http://www.aluksne.lv) un Alūksnes Sporta centra sociālo mediju kontos;
   2. konkursa nolikums un pieteikuma veidlapas pieejamas Alūksnes novada pašvaldības tīmekļvietnē [www.aluksne.lv](http://www.aluksne.lv),sadaļā“KONKURSI” (<https://aluksne.lv/index.php/pasvaldiba/konkursi/>) ;
   3. pieteikumi Projektu konkursam jāiesniedz elektroniski e-pastā: [albjss@aluksne.lv](mailto:albjss@aluksne.lv) , parakstīti ar drošu elektronisko parakstu vai personīgi Alūksnes Sporta centrā, Jāņkalna ielā 17A, Alūksnē, LV-4301. Pieteikumu iesniegšanas termiņš - 2024. gada 8. maijs (ieskaitot).
6. Pieteikumu noformējums un saturs:
   1. iesniedzams latviešu valodā, vienā eksemplārā;
   2. rakstīts datorrakstā;
   3. aizpildītas visas veidlapas;
   4. pirmajai lapai jābūt pieteikumam (pielikums Nr. 1);
   5. sacensību nosaukumā jāiekļauj rīkošanas vietas nosaukums Alūksnes novadā;
   6. Projektu īstenošanai aprakstā (pielikums Nr. 2) jāiekļauj:
      1. Projekta nepieciešamības pamatojums;
      2. Projekta darbības programma, termiņi;
      3. Projekta paredzamie rezultāti (dalībnieku, komandu skaits sacensībās u.c.);
      4. informācija par Projekta īstenotājiem, vismaz 3 gadu pieredzi sacensību organizēšanā Latvijā, pieejamiem resursiem un kompetenci, kas apliecina spēju realizēt Projektu;
      5. informācija par sacensību plānoto atspoguļošanu sociālajos medijos;
      6. Projekta kopējā tāme, kas sastādīta atbilstoši Latvijas Republikas nodokļu normatīvajiem aktiem un tās pamatojums (tāme pielikums Nr. 3);
      7. ja konkursam prasītajā summā tiek iekļautas ar atlīdzību saistītas pozīcijas, ir jānorāda atlīdzības saņēmējs.
7. Projektu vērtēšanas administratīvie kritēriji:
   1. pieteikums ir iesniegts noteiktā termiņā;
   2. pieteikums atbilst šī nolikuma 11. punkta prasībām;
   3. pieteikumā ir sniegta prasītā informācija;
   4. ir iesniegts sacensību nolikums.
8. Projektu vērtēšanas kvalitatīvie kritēriji:
   1. Projekta atbilstība konkursa mērķim un uzdevumiem;
   2. Projekta vadības kvalitāte, iepriekšējā pieredze;
   3. Projekta aktualitāte;
   4. Projekta ietekme uz novada sporta, aktīvās atpūtas un tūrisma attīstību.
9. Konkursā finansējumu nepiešķir:
   1. projektiem, kuri neatbilst konkursa nolikuma 1. un 3. punktam;
   2. projektiem, kuros ietverta infrastruktūras veidošana vai uzlabošana;
   3. aktivitātēm, kas paredz pamatlīdzekļu, inventāra un reklāmas materiālu (suvenīru, T kreklu, krūzīšu u.c) iegādi;
   4. aktivitātēm, kas paredz ēdināšanas un kafijas paužu izdevumu segšanu, prēmiju izmaksām un aktivitātēm, kam ir komerciāls nolūks;
10. Projekta pieteicēja tiesības un pienākumi:
    1. Projekta pieteicējs pirms projektu iesniegšanas termiņa beigām var veikt izmaiņas iesniegtajā projektā, papildināt iesniegto projektu vai atsaukt to;
    2. Projekta pieteicējs, kurš iesniedz Projekta pieteikumu finanšu līdzekļu saņemšanai, piekrīt visiem projektu konkursa noteikumiem un ir atbildīgs par projektā un tā pieteikumā norādīto ziņu patiesumu, kā arī par Latvijas Republikā spēkā esošo normatīvo aktu prasību ievērošanu, realizējot projektu;
    3. Projekta pieteicējam, ja tas ir apstiprināts un izvēlēts, viena mēneša laikā pēc tā īstenošanas beigu termiņa, jāsniedz rakstiska atskaite par atbalstītajam projektam piešķirtā finansējuma apjomu un izlietojumu (pielikums Nr. 4). Atskaite jāiesniedz elektroniski e-pastā: [albjss@aluksne.lv](mailto:albjss@aluksne.lv) , parakstīti ar drošu elektronisko parakstu vai personīgi Alūksnes Sporta centrā, Jāņkalna ielā 17A, Alūksnē, LV-4301.
    4. Projekta pieteicējam pirms pieteikuma iesniegšanas ir tiesības saņemt konsultāciju no konkursa organizētāja.
11. Projektu pieteikumu izskatīšanas kārtība:
    1. Projektu pieteikumus, kuri atbilst konkursa mērķim un nolikuma prasībām, vērtē Alūksnes Sporta skolas izveidota komisija (turpmāk - komisija);
    2. komisija ir tiesīga uzaicināt projekta pieteicējus uz pārrunām, kā arī uzaicināt citus speciālistus atzinumu sniegšanai;
    3. komisija pieņem lēmumu par Projektu konkursa uzvarētāju.
12. Konkursa rezultātu paziņošana:
    1. finansēto projektu saraksts tiek publicēts Alūksnes novada pašvaldības tīmekļvietnē [www.aluksne.lv](http://www.aluksne.lv) , sadaļā “KONKURSI” (<https://aluksne.lv/index.php/pasvaldiba/konkursi/>) un Alūksnes Sporta centra sociālo mediju kontos;
    2. pēc konkursa rezultātu apstiprināšanas Alūksnes Sporta skola e-pastā informē projekta pieteicējus par konkursa rezultātiem.

19. Pamatojoties uz Alūksnes novada pašvaldības domes saistošajiem noteikumiem Nr. 11/2023 “Par līdzdarbības līgumu slēgšanu Alūksnes novada pašvaldībā”, Alūksnes Sporta skola līdz 2024. gada 11. martam noslēdz līdzdarbības līgumu (pielikums Nr. 5) ar apstiprināto Projekta pieteicēju par Projekta realizēšanu. Informāciju par līguma noslēgšanas termiņiem Alūksnes Sporta skola nosūta e-pastā Projekta pieteicējam vienlaikus ar atbildi par konkursa rezultātiem.